Sven havde sit hovedkvarter i [[Gainsborough]] i [[Lincolnshire]] og begyndte at organisere sit store kongedømme. Han nåede at gøre Eirik Håkonsson til jarl over [[Northumbria]], før han døde den [[3. februar]] [[1014]] i grevskabet [[Lincolnshire|Lincoln]] efter at have styret England i kun fem uger, angivelig af slag. Man ved ikke, hvornår han blev født, men antager, at han var i halvtredserne, da han døde. Sven Tveskægs lig blev [[Balsamering|balsameret]] i et kloster i England i 1014.<ref>Morten Øystein, Jakten på Olav den hellige, Spartacus forlag, Oslo, 2013. {{ISBN|978-82-430-0565-5}}, side 74.</ref> Han skal være blevet begravet i [[York]] Minster, men senere fragtet til Danmark og gravlagt i [[Trefoldighedskloster]], som han selv havde ladet opføre, og hvor han havde udset sig sin grav. Hvor i landet, dette Trefoldighedskloster har ligget, ved vi ikke ret, men såvel [[Roskilde]], [[Lund (Sverige)|Lund]] og [[Hedeby]]/[[Slesvig by|Slesvig]] har været nævnt som muligheder.<ref name="sidstehvilested">[https://www.kristeligt-dagblad.dk/kronik/2014-11-15/svend-tvesk%C3%A6gs-sidste-hvilested-er-stadig-ukendt Jørgen D. Siemonsen: "Svend Tveskægs sidste hvilested er stadig en gåde" - Kristeligt Dagblad, 15. november 2014]</ref> Hedeby synes at ligge nærmest for i forhold til en sejltur fra York og muligheden af et tidligt kloster i nærheden af Hedeby eller Slesvig kan ikke afvises. Det er også muligt, at Sven blev begravet i [[Lund Domkirke]]. Her blev der foretaget arkæologiske udgravninger i [[1980'erne]], og man fandt spor efter en ældre trækirke fra omkring 990. I denne blev der fundet en tom grav, og det er muligt, at Svens lig blev begravet i denne kirke, for så at blive videreført til den senere stenkirke, som blev bygget omkring 1030. Roskilde forekommer måske mindre sandsynlig i forhold til den måde beretningen om overførslen af Svends lig fra York gengives på.<ref>[https://www.medieval.eu/sweyn-forkbeard/ Medieval Histories, 4/2-2014: "Sveyn Forkbeard was perhaps buried in Lund in Scania, where what is left of his church can be seen"]</ref><ref name="sidstehvilested"/>
Historie